|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. március 5 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a Bp. VII. ker. Akácfa u. 42-48. sz. alatti G04 irodahelyiség műszaki előkészítése tárgyú bonyolítói szerződés megkötéséről |

**Készítette:**

Péderi Tamás

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága 746/2023. (IX.19.) határozata (**1. sz. melléklet**) alapján az Önkormányzat 100%-os tulajdonában álló Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnokban található G04 számú, 50,01 m2 alapterületű üzlethelyiség vonatkozásában 2023.10.01. napján bérleti szerződés jött létre az EVIN Erzsébetvárosi Ingatlangazdálkodási Nonprofit Korlátolt Felelősségű Társasággal (székhely: 1071 Budapest, Damjanich u. 12.; cégjegyzékszám: 01-10-043258; adószám: 12194528-2-42; képviseli: Dr. Halmai Gyula vezérigazgató) (**2. sz. melléklet**).

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága a 904/2023. (X.17.) PKB határozattal(**3. sz. melléklet**)jóváhagyta az EVIN Nonprofit Zrt. által előterjesztett *„Az EVIN Nonprofit Zrt. székhelyének és telephelyeinek energetikai korszerűsítése, valamint a Klauzál téri iroda kialakítása”* tárgyú közbeszerzési eljárás dokumentációját, egyúttal engedélyezte a közbeszerzési eljárás megindítását.

A G04 számú üzlethelyiség átalakításához a 904/2023. (X.17.) PKB határozat előterjesztésének mellékletét képező műszaki leírása (**4. sz. melléklet**) alapján az alábbi előkészítő műszaki feladatok elvégeztetése szükséges:

* a vizes berendezések, víz- és csatornavezeték elbontása,
* a kialakításra kerülő 2 irodában 1-1 légkondicionáló készülék és 2-2 radiátort kiépítése
* a villamoshálózat központi egységeinek a saroktól 1 méteres távolságig történő visszabontása, a dobozoknak a tárgyaló oldalára helyezése
* a G04 helyiség folyosó felöli oldaláról 4 db rács leszerelése és elszállítása

A 904/2023. (X.17.) PKB határozat alapján a fenti előkészítő munkálatok elvégeztetése az Erzsébetvárosi Piacüzemeltetési Kft. feladatát képezi.

Az Erzsébetvárosi Piacüzemeltetési Kft. által beszerzett árajánlatok alapján a munkálatok elvégeztetésének ellenértéke összesen bruttó 2.011.197 Ft (**5. sz. melléklet**).

Az előkészítő munkálatok kivitelezése, valamint annak finanszírozása érdekében bonyolítói szerződés (**határozati javaslat melléklete**) megkötését kezdeményezi az Erzsébetvárosi Piacüzemeltetési Kft.

A szerződés bruttó összege 2.011.197 Ft, melynek fedezete a Budapest Főváros VII. Kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendeletében biztosított.

Fentiek alapján kérjük a Bizottságot, hogy a bonyolítói szerződés megkötéséhez hozzájárulni szíveskedjen.

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III. 31.) önkormányzati rendelete 1.§ (2) bekezdése szerint ezekben az ügyekben a tulajdonosi jogokat a Képviselő-testület a Pénzügyi és Kerületfejlesztési Bizottság útján gyakorolja, a döntési hatáskör így a Pénzügyi és Kerületfejlesztési Bizottságot illeti.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2024. (III.5.) határozata a Bp. VII. ker. Akácfa u. 42-48. sz. alatti G04 számú üzlethelyiség 904/2023. (X.17.) PKB határozattal jóváhagyott átalakításához szükséges előkészítő munkálatok elvégeztetésére vonatkozó bonyolítói szerződés megkötése tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozat mellékletét képező, a *„Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnokban található G04 számú üzlethelyiség átalakításához szükséges előkészítő munkálatok tárgyú”,* bruttó 2.011.197, -Ft összegű bonyolítói szerződés megkötéséhez.

2. felkéri a Polgármestert és az Erzsébetvárosi Piacüzemeltetési Kft. ügyvezetőjét a határozat mellékletét képező bonyolítói szerződés, annak mellékletével együtt történő aláírására.

**Felelős:** Niedermüller Péter polgármester

**Határidő:** azonnal

**Mellékletek:**

1. sz. melléklet: 746/2023 (IX.19.) PKB határozat
2. sz. melléklet: Bérleti szerződés
3. sz. melléklet: 904/2023. (X.17.) PKB határozat
4. sz. melléklet: Műszaki leírás
5. sz. melléklet: G04 kialakítása – árajánlatösszesítő

**Határozati javaslat melléklete:** G04 műszaki előkészítés bonyolítói szerződés tervezete

Budapest, 2024. február 28.

Péderi Tamás

Erzsébetvárosi Piacüzemeltetési Kft. ügyvezetője