|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. március 5 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára társasházi célbefizetés tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendelet 13.§ (4) bekezdése alapján *„Az Önkormányzat e rendeletében biztosított jogkörében a Pénzügyi és Kerületfejlesztési Bizottság dönt az* ***„6501 Egyéb felhalmozási célú támogatások államháztartáson kívülre” cím Társasházi közgyűlés határozata alapján célbefizetés*** *100 ezer Ft feletti befizetéshez kapcsolódó előirányzat felhasználásáról.”*

Az előterjesztésben részletezett kiadások fedezete Budapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) számú rendeletében biztosítva van.

Budapest Főváros VII. kerület Erzsébetváros Önkormányzata Képviselő-testületének Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet (a továbbiakban: Vagyonrendelet) 21.§ (4) bekezdés a) pontja szerint *„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió forintot;”*

A Vagyonrendelet 21. § (8) bekezdése alapján *„Az Önkormányzat költségvetését érintő, a*[*(3) bekezdés b) pont*](https://or.njt.hu/onkormanyzati-rendelet/647131#SZ21@BE3@POB)*jában, a*[*(4) bekezdés*](https://or.njt.hu/onkormanyzati-rendelet/647131#SZ21@BE4)*a) és b), valamint az*[*(5) bekezdés a)*](https://or.njt.hu/onkormanyzati-rendelet/647131#SZ21@BE5@POA)*és*[*b) pont*](https://or.njt.hu/onkormanyzati-rendelet/647131#SZ21@BE5@POB)*jaiban foglalt pénzügyi kötelezettség vállalásokhoz történő hozzájárulás megadása az Önkormányzat tárgyévi költségvetési rendeletében meghatározott keretek között történhet. A célbefizetések teljesítéséről a Pénzügyi és Kerületfejlesztési Bizottság dönt.”*

Az előterjesztés a fenti Vagyonrendeletben meghatározott vegyes tulajdonú, önkormányzati ingatlanok vonatkozásában tartalmazza az előírt célbefizetéseket az alábbiak szerint.

**A 32987** **helyrajzi számú, Budapest VII. Thököly út 6. szám** alatti társasház a méretlen fővezeték cseréjének I. ütemét kívánja megvalósítani.

A 2024.01.31 – én tartott közgyűlésen a tulajdonosok a következőkről döntöttek a jegyzőkönyv szerint (1. sz. melléklet):

***„2./2024./01.31/.sz. HATÁROZAT***

***A közgyűlés 6173/10000 th igen, 0/10000 th nem, 0/10000 th tartózkodás mellett elfogadja a méretlen fővezeték cseréjének I. ütemét, 5.649.519-,Ft összegben, az Éjjel-Nappal Üzemzavarelhárítás Kft kivitelezésében.***

***A munkák pénzügyi fedezetének finanszírozásához a közgyűlés 3.300-,Ft/m2 összegű célbefizetést fogad el f.év 04.30.-i teljesítési határidővel.***

***Az esetleges közös költség túlfizetési összegek a célbefizetési összegben nem írhatók jóvá. A közgyűlés felhatalmazza a közös képviselőt fentiekkel kapcsolatos ügyintézésre.”***

Az Önkormányzat a Társasházban 831/10000 tulajdoni hányaddal rendelkezik a kataszteri lap szerint (2. sz. melléklet), mely alapterületben kifejezve 141 m2. A Társasház határozata szerint az eseti befizetések előírásával (3. sz. melléklet) az Önkormányzatot terhelő célbefizetés összege **465.300,- Forint** (3.300,- Ft × 141 m2).

A Társasház adó- és bankszámlaszámát a 4. sz. melléklet tartalmazza.

Az előterjesztésben fentebb részletezett kiadás fedezete Budapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) számú rendeletében biztosítva van.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2024. (III.05.) határozata a tető tartószerkezet megerősítés megvalósítására, a 1076 Budapest VII. kerület Thököly út 6. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **úgy dönt, hogy a 32987 helyrajzi számon nyilvántartott, természetben a Budapest VII. kerület, Thököly út 6.** szám alatti társasházban fennálló Budapest Főváros VII. kerület Erzsébetváros Önkormányzat 831/10000 tulajdoni hányada - alapterületben kifejezve 141 m2  - vonatkozásában **a** **méretlen fővezeték cseréjének I. ütem** **megvalósítására** **a Társasház részére,** Budapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) önkormányzati rendeletének kiadási előirányzat terhére, **465.300,- Forint** (3.300,- Ft × 141 m2), **befizetésre kerüljön a Társasház számlájára.**

**Felelős:** Niedermüller Péter polgármester

**Határidő:** 2024. április 30.

Budapest, 2024. február 21.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1. sz. melléklet\_Thököly út 6. Jegyzőkönyv

2. sz. melléklet\_Thököly út 6. Kataszteri lap

3. sz. melléklet\_Thököly út 6. Leosztó

4. sz. melléklet\_Thököly út 6. Adószám, bankszámlaszám