**BONYOLÍTÓI SZERZŐDÉS**

a *„Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnokban található G04 számú üzlethelyiség átalakításához szükséges műszaki előkészítő munkálatok elvégeztetése*” tárgyában

amely létrejött egyrészről **Budapest Főváros VII. kerület Erzsébetváros Önkormányzata** (székhely:1073 Budapest, Erzsébet krt. 6., törzskönyvi azonosító: 735704; adószám: 15735708-2-42; statisztikai számjel: 15735708-8411-321-01; képviseli: Niedermüller Péter polgármester) - a továbbiakban: Önkormányzat,

másrészről az **Erzsébetvárosi Piacüzemeltetési Kft.** (székhely: 1072 Budapest, Akácfa utca 42-48.; adószám: 25962415-2-42; cégjegyzékszám: 01-09-298784; képviseli: Péderi Tamás ügyvezető) mint társaság - a továbbiakban: Társaság

továbbiakban együttesen Szerződő Felek/Szerződők között alulírott napon és helyen az alábbi feltételekkel:

**PREAMBULUM**

Az Önkormányzat Képviselő-testületének Pénzügyi és Kerületfejlesztési Bizottsága 746/2023. (IX.19.) határozata alapján az Önkormányzat 100%-os tulajdonában álló Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnokban található G04 számú, 50,01 m2 alapterületű üzlethelyiség vonatkozásában 2023.10.01. napján bérleti szerződés jött létre az EVIN Erzsébetvárosi Ingatlangazdálkodási Nonprofit Korlátolt Felelősségű Társasággal (székhely: 1071 Budapest, Damjanich u. 12.; cégjegyzékszám: 01-10-043258; adószám: 12194528-2-42; Képviseli: Dr. Halmai Gyula vezérigazgató).

Az Önkormányzat Képviselő-testületének Pénzügyi és Kerületfejlesztési Bizottsága a 904/2023. (X.17.) határozattaljóváhagyta az EVIN Nonprofit Zrt. által előterjesztett *„Az EVIN Nonprofit Zrt. székhelyének és telephelyeinek energetikai korszerűsítése, valamint a Klauzál téri iroda kialakítása”* tárgyú közbeszerzési eljárás dokumentációját, egyúttal engedélyezte a közbeszerzési eljárás megindítását.

A G04 számú üzlethelyiség átalakításához az alábbi előkészítő technikai feladatok elvégeztetése szükséges:

* a vizes berendezések, víz- és csatornavezeték elbontása,
* a kialakításra kerülő 2 irodában 1-1 légkondicionáló készülék és 2-2 radiátort kiépítése
* a villamoshálózat központi egységeinek a saroktól 1 méteres távolságig történő visszabontása, a dobozoknak a tárgyaló oldalára helyezése
* a G04 helyiség folyosó felöli oldaláról 4 db rács leszerelése és elszállítása

A 904/2023. (X.17.) PKB határozat alapján a fenti előkészítő munkálatok elvégeztetése az Erzsébetvárosi Piacüzemeltetési Kft. feladatát képezi.

Fentiekben leírtakra figyelemmel Felek *„Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnokban található G04 számú üzlethelyiség átalakításához szükséges előkészítő munkálatok*” tárgyában bonyolítói szerződést (a továbbiakban: Bonyolítói szerződés) kötnek.

**A SZERZŐDÉS TÁRGYA**

1. A Megbízó megbízza Megbízottat a Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnokban található G04 számú üzlethelyiség átalakításához szükséges előkészítő munkálatok **kivitelezésének** lebonyolításával (továbbiakban bonyolítói feladat), az alábbiakban megfogalmazottak szerint:
2. a munkálatok elvégzéséhez árajánlatok beszerzése
3. a vállalkozási szerződést megrendelőként kösse meg;
4. a vállalkozói szerződés alapján teljesített munkálatok műszaki átadás-átvételi eljárását bonyolítsa le
5. a jótállási, illetve szavatossági idő alatt szükség esetén járjon el a Megbízó képviseletében (utó-felülvizsgálati eljárásban, illetve a jótállási/szavatossági igényérvényesítés érdekében);
6. előre nem látható körülmények esetén a Megbízóval előzetesen egyeztetetten – tegyen meg minden szükséges intézkedést a tárgyi munkálatok sikeres teljesítése érdekében.
7. Megbízó kijelenti, hogy a szükséges fedezet rendelkezésére áll a jelen szerződésben foglalt feladatok végrehajtása érdekében.
8. A Megbízottat jelen szerződés alapján díjazás illeti meg. A díjazás az 1. pontban meghatározott feladatokkal felmerült, indokolt és számlákkal igazolt költségek ellenértékének megtérítéséből áll, mindösszesen **bruttó 2.011.197 Ft,** azaz kettőmillió-tizenegyezeregyszázkilencvenhét forint összegben a jelen szerződés **1. sz. mellékletét képező árkalkuláció** szerint.
9. A Felek megállapodnak, hogy Megbízó a bonyolítói szerződés zökkenőmentes teljesítése érdekében Megbízott részére előleget biztosít, melynek összege 2.011.197 Ft, azaz kettőmillió-tizenegyezer-egyszázkilencvenhét forint, azaz a kivitelezési munkák díjának 100%-a.
10. Az előleget Megbízó az előlegről kiállított előlegbekérő kézhezvételét követő 5 (öt) napon belül fizeti meg a Megbízott K&H Bank Zrt-nél vezetett 10403239-00033237-00000000 számú bankszámlájára történő átutalással. Megbízott köteles az előleg összegéről előlegszámlát kiállítani és azt a Megbízónak megküldeni.
11. A Megbízott 1 (egy) előlegszámla és 1 (egy) végszámla kiállítására jogosult. A Megbízott az előleget a végszámlában számolja el.
12. A Felek rögzítik, hogy Megbízott az 1. pontban meghatározott tevékenységet 2024. március 31. napjáig elvégzi, melyről Megbízó teljesítésigazolást állít ki az alábbiak szerint:

A teljesítés igazolásának folyamata:

* 1. A Felek egyezően rögzítik, hogy a bonyolítói feladatok kivitelezését a teljesítést alátámasztó dokumentációk megléte esetén tekintik 100%-os teljesítésnek. Megbízott a teljesítést a munkaterületről a munkálatok előtt és után készült fotókkal is köteles alátámasztani.
  2. A Megbízó az átadott készre jelentést és a teljesítést alátámasztó dokumentációt 5 munkanapon belül köteles felülvizsgálni, és kifogásait jelezni.
  3. Megbízott a teljesítésigazolás birtokában végszámlát állít ki, melyet a Megbízó 8 napos fizetési határidővel, a Megbízott K&H Bank Zrt-nél vezetett 10403239-00033237-00000000 számú bankszámlájára történő átutalással teljesít.

1. A teljesítés igazolására a Megbízó részéről dr. Veninger Gyula Nándor Főépítészi és Vagyongazdálkodási iroda vezetője jogosult.
2. Megbízó a munkák elvégzését, a számlák megalapozottságát bármikor vizsgálhatja és ellenőrizheti.
3. A jelen szerződésben nem szabályozott kérdésekben a Felek között létrejött érvényes és hatályos Feladatellátási szerződés és a Polgári Törvénykönyvről szóló 2013. évi V. törvény vonatkozó rendelkezései az irányadók.
4. Megbízott az államháztartásról szóló törvény végrehajtásáról szóló 368/2011.(XII.31.) Korm. rendelet 50. § (1a) bekezdésére tekintettel jelen szerződés aláírásával nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdése szerinti átlátható szervezetnek minősül.
5. A Felek közötti jogviszony tartalmát jelen szerződésben foglaltak határozzák meg. A jelen szerződésből eredő jogvitákat a szerződő Felek megkísérlik békés úton rendezni.

Jelen megállapodást Szerződő Felek az arra jogosult és kijelölt képviselőjük útján, mint ügyleti akaratukkal mindenben megegyezőt, jóváhagyólag írják alá alulírott napon és helyen.

Budapest, 2024............................

|  |  |
| --- | --- |
| ……………………………….. | ……………………………… |
|  |  |
| **Budapest Főváros VII. kerület**  **Erzsébetváros Önkormányzata**  Niedermüller Péter  polgármester | **Erzsébetvárosi Piacüzemeltetési Kft.** Képviseli: Péderi Tamás  ügyvezető |

Jogilag ellenőrizte: Pénzügyi ellenjegyzés:

………………………… …………………………

Tóth János Nemes Erzsébet

jegyző Pénzügyi Iroda vezetője