|  |
| --- |
| **Budapest Főváros VII. kerület Erzsébetváros Önkormányzata**  **Sedlák Tibor Erzsébetváros Rendészeti Igazgatóság Igazgatója** |

Iktatószám:

Napirendi pont: ………

|  |  |
| --- | --- |
|  | **ELŐTERJESZTÉS**  **A Pénzügyi és Kerületfejlesztési Bizottság 2024. március 5-ei ülésére** |

**Tárgy:** Javaslat az Erzsébetváros Rendészeti Igazgatósága tulajdonában álló LYW-426 forgalmi rendszámú gépjármű értékesítésére

**Készítette:**

Sedlák Tibor

Erzsébetváros Rendészeti Igazgatóságának vezetője

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Tisztelettel tájékoztatom a Pénzügyi és Kerületfejlesztési Bizottságot, hogy az Erzsébetváros Rendészeti Igazgatósága tulajdonát képező LYW-426 forgalmi rendszámú, Opel típusú szolgálati gépjármű 2023. november 29. napján anyagi káros közlekedési baleset részese volt.

A cselekmény során a gépjármű eleje és hátsó része szenvedett jelentős mértékű sérüléseket. A helyszínen rendőri intézkedésre került sor, amely megállapította, hogy a szolgálati gépjármű vezetője vétlen volt a baleset bekövetkezésében.

A gépjármű 2025. október 26. napjáig érvényes műszaki vizsgával rendelkezik, azonban figyelemmel a keletkezett sérülések nagyságára, mértékére, a gépjármű korára, javíttatása gazdaságtalan.

Az értékesíteni kívánt **LYW- 426** forgalmi rendszámú Opel gyártmányú, Astra Station Wagon típusú gépkocsi életkora 12 év, futásteljesítménye a vezetett menetlevél szerint 132.686 km. (forgalmi engedély másolat 1. sz. melléklet).

A gépkocsi **könyv szerinti nettó eszközértéke 0 Ft** (leltárkönyv kivonata 2. sz. melléklet). A műszaki állapotról EUROTAX rendszerű műszaki szakértői véleményt készíttetett az ERI. (3. sz. melléklet). A gépkocsi ilyen módon megállapított **maradványértéke bruttó 526.000 Ft.**

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet alapján:

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

*„7. § (2)A nettó százezer forintot meghaladó forgalmi, illetve nyilvántartási értékű, de törvényben meghatározott forgalmi értéket meg nem haladó forgalmi értékű vagyon tulajdonjogát átruházni elsősorban versenyeztetés útján, az összességében legelőnyösebb ajánlatot tevő részére, a szolgáltatás, ellenszolgáltatás értékarányosságával lehet.”*

*„7.§ (5) A (2) bekezdésben meghatározott értékű vagyon tulajdonjogának átruházása esetén a Pénzügyi és Kerületfejlesztési Bizottság dönt arról, hogy a vagyon tulajdonjoga versenyeztetési eljárás útján, vagy az alábbi esetekben az átruházás összes lényeges körülményére tekintettel versenyeztetés nélkül kerüljön átruházásra:*

*g)nettó egymillió forintot meg nem haladó forgalmi értékű vagyon átruházása esetén.”*

*„8. § (1) A nettó százezer forint forgalmi, illetve nyilvántartási értéket meghaladó önkormányzati vagyon tulajdonjogának átruházása tárgyában döntés kizárólag a vagyonra vonatkozó 90 napnál nem régebbi forgalmi értéket megállapító szakvélemény alapján, az abban meghatározott forgalmi érték alapul vételével hozható.*

*(2) Az (1) bekezdés alkalmazásában 90 napnál nem régebbi szakvéleménynek minősül a tulajdonjog átruházásról szóló döntés napjához képest 90 napnál régebbi, a döntés napjától számított 30 napon belül aktualizált szakvélemény is.”*

Fentiek alapján az előterjesztésben szereplő gépjármű esetében a tulajdonosi jogok gyakorlása a Pénzügyi és Kerületfejlesztési Bizottságot illeti meg.

Kérem a Tisztelt Bizottságot, hogy a gépjármű szakértői szakvéleményben megállapított bruttó 526.000 Ft összegű piaci értékesítéséhez hozzájárulni szíveskedjen.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …/2024. (III.05.) határozata az LYW-426 forgalmi rendszámú, Opel gyártmányú, Astra Station Wagon típusú gépjármű értékesítéséről**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. az Erzsébetváros Rendészeti Igazgatóságának javaslatára ***hozzájárul*** az Erzsébetváros Rendészeti Igazgatósága tulajdonában lévő LYW-426 forgalmi rendszámú, Opel gyártmányú, Astra Station Wagon típusú gépjármű bruttó 526.000 Ft összegért történő, versenyeztetés nélküli ***értékesítéséhez*** aBudapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 7. § (5) bekezdés g) pontja alapján.
2. felhatalmazza az Erzsébetváros Rendészeti Igazgatóságát az adásvétellel kapcsolatos eljárás lebonyolítására és az adásvételi szerződés aláírására.

**Felelős:**    Sedlák Tibor igazgató

**Határidő:**   2024. március 25.

Budapest, 2024. január 20.

Sedlák Tibor igazgató

Erzsébetváros Rendészeti Igazgatóság

Mellékletek:

1. sz. melléklet: forgalmi engedély
2. sz. melléklet: leltárkönyv kivonata
3. sz. melléklet: szakértői vélemény