|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. március 5 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a 1075 Budapest, Kazinczy u. 49. I. emelet 16. (hrsz.: 34157) és a 1077 Budapest, Kis Diófa u. 6. II. emelet 15. (hrsz.: 34129/0/A/20) szám alatti önkormányzati bérlakások civil szervezet részére történő bérbeadása tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Bizottság!**

A „VAN HELYED” A Közös Jövőnkért Alapítvány nevében (nyilvántartási szám: 01-01-0011304, székhely: 1156 Budapest, Páskomliget u. 32. IV. emelet 19., adószám: 18204364-1-42, a továbbiakban: Alapítvány) Bódis Krisztina elnök kérelemmel (1.sz. melléklet) fordult Budapest Főváros VII. kerület Erzsébetváros Önkormányzatához, hogy az Önkormányzat biztosítson a közhasznú Alapítvány számára - kísérleti jelleggel - olyan lakhatási lehetőséget a kerületben, amelyek alkalmasak a hátrányos helyzetű, kiemelten tehetséges diákok mentorálására, lakhatásának biztosítására.

A közhasznú alapítvány tevékenysége:

A hátrányos helyzetű, szegregált lakókörnyezetben élő társadalmi csoportok társadalmi integrációjának elősegítése, képzésük, felzárkóztatásuk, dekriminalizációjuk, életminőségük javítása, életminőségük javítása egyéni adottságokra és szükségletekre épülő, komplex beavatkozási eszközrendszerrel. Mobilitást és integrációt elősegítő szociális támogató tevékenység végzése, a gyermekek és felnőttek tanuláshoz segítése, életmódbeli változtatásaik támogatása. Közösségi terek megteremtése és közös programok szervezése a nem szegregátumban élő lakossággal együtt is. Az önkéntes tevékenység kultúrájának fejlesztése és a médiákban történő megjelenítése útján a társadalom mobilizálása a cselekvő szolidaritás irányába. A szegregált közöségekből létrejövő autonóm, önsegítő közösségek támogatása a nyomor újratermelődésének megakadályozása érdekében, továbbá önérvényesítő képességük hatékonyságának növelése.

Az Alapítvány elnökével történt egyeztetés eredményeként kettő darab kis alapterületű, (egyszobás) felújított, alacsony fenntartási költségű lakásnak megtekintését biztosítottuk a Budapest VII. kerület, Kazinczy u. 49. I. emelet 16. szám alatti egyszobás, 26 m2 alapterületű komfortos, és a Budapest VII. kerület, Kis Diófa u. 6. II. emelet 15. szám alatti szintén egyszobás, 23 m2 alapterületű komfortos lakás esetében. Mindkét lakás a tulajdoni lap (2. sz. melléklet) szerint 100 %-ban önkormányzati tulajdonban lévő (ún.: 100-as ház) épületben található (a két lakás jelenleg közműóra felszerelésére vár a közműszolgáltató által).

Az Alapítvány által megtekintett lakások a kísérleti program céljára alkalmasak, ezért szükséges, hogy a Tisztelt Bizottság a két lakást a jóváhagyott 2024. évi lakásgazdálkodási keretszámok terhére a Budapest Főváros VII. kerület Erzsébetváros Önkormányzata Képviselő-testületének 12/2012. (III.26.) önkormányzati rendelete (a továbbiakban: Rendelet) ***7. § q) pontja alapján civil szervezet számára rászorulók részére történő használatban adás céljából bérbe adható.***

A két lakás bérlője az Alapítvány lesz, a lakás fenntartási költségeit (bérleti díj, közüzemi költségek) az Alapítványnak kell fizetnie, aki egyben felelősséget vállal a lakásoknak a program keretében történő működésért.

A fentiek alapján javasoljuk a két önkormányzati bérlakást kísérleti jelleggel, egy éves időtartamra, piaci alapú, 800 Ft/m²/hó + ÁFA bérleti díj ellenében biztosítani az Alapítvány részére azzal, hogy a határozott idő lejárta előtt 45 nappal köteles beszámolni a program működéséről.

## A Pénzügyi és Kerületfejlesztési Bizottság döntési jogkörét (tekintettel arra, hogy az ingatlanok forgalmi értéke nem haladja meg a nettó 50 millió Ft-ot) a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (1) bekezdése támasztja alá*.*

A Bizottság hatásköre a fentebbi Vagyonrendelet és a Rendelet 19/F. § alapján állapítható meg, miszerint civil szervezetek részére – az éves keretszámban meghatározott mértékig – a bérbe adható ingatlanokat a Pénzügyi és Kerületfejlesztési Bizottság jelöli ki.

Civil szervezet részére csak abban az esetben adható lakás, amennyiben az Önkormányzat és a civil szervezet együttműködési megállapodás köt.

Az Önkormányzat megbízottja bérleti szerződést köt a bérlő civil szervezettel, amelynek tartalmaznia kell a bérbeadás célját.

Kérem a Tisztelt Bizottságot az előterjesztés megtárgyalására, valamint a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ….. /2024. (III.05.) határozata a 1075 Budapest Kazinczy u. 49. I. emelet 16. és a 1077 Budapest, Kis Diófa u. 6. II. emelet 15. szám alatti lakások civil szervezet részére történő bérbeadása tárgyában**

Budapest Főváros VII. kerület Erzsébetváros Önkormányzat Képviselő-testületének Pénzügyi és Kerületfejlesztési Bizottsága úgy dönt, hogy:

1. az alábbi, 100 %-ban Erzsébetváros Önkormányzata tulajdonában álló épületekben lévő bérlakásokat civil szervezet részére egy éves határozott időre történő hasznosításra kijelöli:

* 1075 Budapest VII. kerület, Kazinczy u. 49. I. emelet 16. szám (hrsz. 34157) alatti egy szobás 26 m2 alapterületű komfortos lakás,
* 1077 Budapest VII. kerület, Kis Diófa u. 6. II. emelet 15. szám (hrsz.: 34129/0/A/20) alatti egy szobás, 23 m2 alapterületű komfortos lakás.

1. hozzájárul, hogy az 1. pontban megjelölt lakásokra egy éves határozott időre, 800 Ft/m²/hó + ÁFA bérleti díj megfizetésével, a „VAN HELYED” A Közös Jövőnkért Alapítvánnyal (nyilvántartási szám: 01-01-0011304, székhely: 1156 Budapest, Páskomliget u. 32. IV. emelet 19., adószám: 18204364-1-42, képviseli: Bódis Krisztina kuratórium elnöke) bérleti szerződés megkötésre kerüljön.
2. A „VAN HELYED” A Közös Jövőnkért Alapítvány köteles az Önkormányzattal együttműködési megállapodást kötni, melyben az alapítvány vállalja a bérbeadott ingatlanok műszaki, esztétikai állapotának fenntartását, valamint az ingatlan használói részére a lakáshasználat ideje alatt biztosítja a folyamatos szociális segítségnyújtást és az egy éves határidő lejárta előtt 45 nappal köteles beszámolni a program működéséről.

**Felelős:** Niedermüller Péter polgármester

**Határidő:** 2024. március 31.

Budapest, 2024. február 21.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1. sz. melléklet - Kérelem
2. sz. melléklet - Tulajdoni lapok