|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. március 5 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a „1073 Budapest, Kertész utca 32. szám alatti (HRSZ: 34341/0/B/1) nem lakás céljára szolgáló helyiség rendeltetésszerű használatra alkalmassá tétele” tárgyú bonyolítói szerződés megkötéséről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) az ingatlangazdálkodási feladatellátási tevékenysége körében az üres helyiségek bérbeadás útján történő hasznosításán dolgozik.

Az EVIN Nonprofit Zrt. - eredményesen lefolytatott versenyeztetési eljárást követően - Budapest Főváros VII. kerület Erzsébetváros Önkormányzatának Képviselő-testülete 225/2023. (VI.21.) számú határozata *(az előterjesztés 1. számú melléklete)* alapján bérbe adja *1073 Budapest, Kertész utca 32. szám alatti (HRSZ: 34341/0/B/1) nem lakás céljára szolgáló helyiséget (a továbbiakban: helyiség).*

A helyiség műszaki állapota leromlott, felújításra szorul, a helyiség rendeltetésszerű használatra alkalmassá tétele érdekében bérbeadói részről felújítás szükséges.

A felújítás bérbeadói részre vonatkozó kivitelezése, valamint annak finanszírozása érdekében Budapest Főváros VII. kerület Erzsébetváros Önkormányzata és az EVIN Nonprofit Zrt. között az 544/2023 (VII. 11.) számú PKB-határozat alapján bonyolítói szerződés (*az előterjesztés 2. és 3. számú mellékletei*) jött létre.

A felújítási munkák megvalósítását biztosító kivitelezési szerződés megkötése érdekében a Társaság sikeres közbeszerzési eljárás folytatott le. Az eljárás időbeni elhúzódása miatt a bonyolítói szerződés határidőben történő teljesítése (2024.01.31.) ellehetetlenült, ezért új bonyolítói szerződés megkötése vált szükségessé.

Az új bonyolítói szerződés (*a határozati javaslat 1. és 2. sz. melléklete*) műszaki tartalma változatlan, a szerződés (bruttó) összege 27.746.140, -Ft, melynek fedezete a Budapest Főváros VII. Kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendeletében biztosított. Az új bonyolítói szerződés összege a sikeres közbeszerzési eljárásban nyertes ajánlattevő ajánlati árához igazodva lett újrakalkulálva.

Fentiek alapján kérjük a T. Bizottságot, hogy a bonyolítói szerződés megkötéséhez hozzájárulni szíveskedjen.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1) bekezdése biztosítja.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2024. (III.05.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között a *„1073 Budapest, Kertész utca 32. szám alatti (HRSZ: 34341/0/B/1) nem lakás céljára szolgáló helyiség rendeltetésszerű használatra alkalmassá tétele”* tárgyú bonyolítói szerződés megkötéséről**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozat mellékletét képező, a *„1073 Budapest, Kertész utca 32. szám alatti (HRSZ: 34341/0/B/1) nem lakás céljára szolgáló helyiség rendeltetésszerű használatra alkalmassá tétele”* tárgyú, bruttó 27.746.140, -Ft összegű bonyolítói szerződés megkötéséhez.
2. felkéri a Polgármestert és az EVIN Nonprofit Zrt. vezérigazgatóját a határozat *mellékletét* képező bonyolítói szerződés, annak mellékletével együtt történő aláírására.

**Felelős:** Niedermüller Péter polgármester

**Határidő:** azonnal

Budapest, 2024. február 22.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

1. számú melléklet: 225/2023. (VI.21.) sz. KT-határozat
2. számú melléklet: 544/2023 (VII. 11.) számú PKB-határozat
3. számú melléklet: Bonyolítói szerződés „1073 Budapest, Kertész utca 32. szám alatti (HRSZ: 34341/0/B/1) nem lakás céljára szolgáló helyiség rendeltetésszerű használatra alkalmassá tétele” tárgyában

Határozati javaslat mellékletei:

Bonyolítói szerződés a „1073 Budapest, Kertész utca 32. szám alatti (HRSZ: 34341/0/B/1) nem lakás céljára szolgáló helyiség rendeltetésszerű használatra alkalmassá tétele” tárgyában, valamint annak melléklete a Műszaki leírásról