**TÁMOGATÁSI SZERZŐDÉS**

amely létrejött egyrészről:

Budapest Főváros VII. kerület Erzsébetváros Önkormányzata

(székhelye: 1073 Budapest, Erzsébet körút 6.; törzskönyvi azonosító száma:735704; KSH statisztikai számjele: 15735708-8411-321-01; adóazonosító száma: 15735708-2-42; számlaszáma: 10403239-00033036-00000005; képviselője: Niedermüller Péter polgármester –a továbbiakban: Önkormányzat),

valamint másrészről:

Társasház neve, címe: Budapest VII. kerület, …………….szám ... hrsz, alatti Társasház

(adószáma: ……………………..; Társasház számlaszáma: ……………………; Közös képviselő cég/személy neve: …………….cég esetén képviseli: …………………..; postacíme: ………………………………………….., a továbbiakban: Társasház)

(*a továbbiakban együtt: Felek*) között az alulírott napon és helyen az alábbi feltételekkel:

**I. A támogatási szerződés tárgya**

* 1. A Felek megállapítják, hogy a Budapest VII. kerület, **……………………...** szám alatti Társasház az Önkormányzat által a társasházaknak nyújtható felújítási támogatásról szóló 7/2016. (II. 18.) számú önkormányzati rendelet (*a* *továbbiakban: rendelet*) alapján kiírt 2024. évi Társasház Energiahatékonysági és Klímavédelmi Pályázaton - *a Társasház által elfogadott felújításra vonatkozó költségvetés legfeljebb 50%-ának megfelelő, de nem több mint a pályázati kiírás II. fejezet 2.) pontjában meghatározott maximalizált összegnél* - …..………,- Ft, azaz ……………………….. forint összegű támogatáshoz jutott a Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának (a továbbiakban: Bizottság) **…/2024. (… ...)** határozata alapján.

Az elnyert támogatás kizárólag a pályázatban megjelölt **………………………….** munkára használható fel, a benyújtott pályázati dokumentum részét képező tételes kivitelezői árajánlat szerint.

* 1. Jelen fejezet 1) pontjában megjelölt munkát a Társasház a szerződés megkötését követő 365 napon elül köteles elvégeztetni. **A munka elvégzését, valamint a műszaki átadást követően a Társasház köteles benyújtani a közös képviselő által hitelesített számlamásolatokat** **és a munka elvégzését igazoló dokumentumokat a III. fejezet 3) pontjában foglaltak alapján, legkésőbb a szerződéskötéstől számított****395 belül**. Előre nem látható okok esetén a Társasház az elszámolási határidő lejárta előtt kérheti a határidő meghosszabbítását, amelyről a Bizottság dönt. A határidőt a Bizottság egy alkalommal, legfeljebb 180 nappal hosszabbíthatja meg.
  2. A támogatási szerződésben foglalt határidők elmulasztása szerződésszegésnek minősül.
  3. Amennyiben a jelen fejezet 1) pontjában megjelölt munkát a Társasház nem, vagy határidőre nem végzi el és ezzel szerződést szeg, illetve a Társasház valamely tulajdonosa (egyben az érintett ingatlanban lakcímmel rendelkező lakója) lakásfejlesztési támogatásban részesült, úgy a Társasház az Önkormányzat által a Társasház részére elutalt a.) célbefizetési támogatást; b.) törlesztőrészlet támogatást a meghiúsulás bebizonyosodását követő 15 napon belül az Önkormányzat jelen támogatási szerződésben megadott számlaszámára maradéktalanul köteles visszautalni, melyről írásban a lakásfejlesztési települési támogatást megítélő Humánszolgáltató Irodát és a pályázatot elbíráló Főépítészi és Vagyongazdálkodási Irodát értesíti.
  4. A Társasház tudomásul veszi, hogy amennyiben a Társasház valamely lakásfejlesztési támogatásban részesült tulajdonosa (egyben az érintett ingatlanban lakcímmel rendelkező lakója) részére megítélt támogatás jogosultsága megszűnik (pl, a jogosult tulajdonjoga az érintett lakás tekintetében megszűnik, életvitelszerűen nem az érintett lakásban él, elköltözik, az érintett ingatlant időközben kiadja, egyéb módon hasznosítja, illetve elhalálozik stb.) úgy a jogosultság megszűnéséről a lakásfejlesztési települési támogatást megítélő Humánszolgáltató Iroda és a pályázatot elbíráló Főépítészi és Vagyongazdálkodási Iroda felé 15 napon belül bejelentési kötelezettsége keletkezik.
  5. A Társasház tudomásul veszi, hogy a Társasház valamely tulajdonosa (egyben az érintett ingatlanban lakcímmel rendelkező lakója) részére megítélt és a Társasház számlájára átutalt lakásfejlesztési támogatás (célbefizetési támogatást; törlesztőrészlet támogatás) kizárólag a jelen szerződés I. fejezet 1) pontjában meghatározott munkára használható fel, nem fedezheti sem a Társasház, sem a támogatásban részesült tulajdonos (egyben az érintett ingatlanban lakcímmel rendelkező lakó) fennálló díjhátralékát.
  6. Társasház tudomásul veszi, hogy a 4) 5) és/vagy 6) pontban részletezettek elmulasztása esetén az Önkormányzat a fennmaradó tartozást - a tartozás tudomására jutását követően - kamatos kamattal terhelve hajtja be.
  7. A támogatásban részesült Társasház vállalja, hogy a szerződés aláírásától számított 2 évre – figyelembe véve az építészeti értékeket – kihelyez egy táblát a Pályázati kiírás 8. számú melléklet szerint. A tábla elkészíttetése a nyertes Társasház kötelezettsége. A 8. mellékletben szereplő táblán feltüntetett adatok közül a pályázatot nyert munkanem (a Projekt célja) és támogatás összege változtatható, illetve a nyertes pályázat függvényében a Társasház által a tábla készíttetését megelőzően kitöltendő.

**II. A kamatmentes visszatérítendő támogatás visszafizetésének feltételei**

1) A kamatmentes visszatérítendő támogatás formájában nyújtott támogatás összegét a Társasház **12/24/36/48 hónap alatt,** jelen fejezet 2) pontjában meghatározott részletekben köteles átutalással megfizetni az **önkormányzati támogatás átutalását követő második hónap első napjától** az Önkormányzat K&H Bank Zrt. Önkormányzati Fiók (*1095 Budapest, Lechner Ödön fasor 9.*) által vezetett 10403239-00033036-00000005 számú számlájára. Az aktuális törlesztőrészlet a futamidő alatt minden hónap 15. napjáig esedékes.

2) A jelen fejezet 1) pontjában foglaltakra tekintettel a kamatmentes visszatérítendő támogatás törlesztőrészlete az **első hónaptól az utolsó előtti hónapig havi: …….,- Ft – azaz ……….forint, az utolsó hónapban: ……….- Ft – azaz …………………………. forint**.

3) A Társasház jogosult a kamatmentes visszatérítendő támogatás összegét határidő előtt visszafizetni a jelen fejezet 1) pontjában megjelölt számlára.

4) A pénzügyi teljesítésről a Pénzügyi Iroda tájékoztatja a Társasházat. A támogatás feletti befizetés túlfizetésnek számít. Túlfizetés esetén a támogatás feletti összeg visszafizetésre kerül a Társasház jelen szerződésben megadott bankszámlájára.

**III. A támogatás folyósítása**

1. A támogatás folyósítására a pályázati kiírásnak megfelelően, jelen fejezet 3) pontjában felsorolt dokumentumok benyújtását követően, a Társasház által jelen szerződésben megjelölt számlájára történő átutalással kerül sor.
2. Ütemezett elszámolás benyújtására nincs lehetőség.
3. Elszámolásként az alábbi dokumentumokat kell benyújtani:

**Cégkapun / ügyfélkapun keresztül elektronikus úton benyújtva:**

*(Hivatali kapu elérhetőség: rövid név: BPVIIPH; KRID kód:500127390)*

* 1. elszámolási iratjegyzék + nyilatkozat a helyi önkormányzattal szemben fennálló tartozással kapcsolatban,
  2. a mindenkor jogszabályi előírásoknak megfelelően kitöltött számla/számlák mellékleteivel (*számlarészletező*)

A számlák eredeti példányára rá kell írni – ezzel együtt kell lemásolni – „*2024. évi VII. kerületi társasházi pályázati forrásból támogatva”*. Készpénzfizetési számla esetén a számlán/kon fel kell tüntetni, hogy „*fizetve*”.

* 1. a társasház és a vállalkozó között létrejött vállalkozási szerződés
  2. a felújítási munkák vállalkozási szerződés szerinti elvégzését igazoló, a hatályos jogszabályoknak megfelelő dokumentum másolata (*minden közreműködő, legalább építtető és kivitelező által aláírva*)
  3. fotódokumentáció az elkészült munkákról
  4. a Pályázati kiírás IV. fejezet 11) pontjában meghatározott tájékoztató tábláról készült fotódokumentáció

**Eredetben a Hatósági és Ügyfélszolgálati Irodák egyikén benyújtva vagy postai úton megküldve:**

* 1. a számlavezető pénzintézetnél tett, az önkormányzatnak azonnali beszedési felhatalmazást biztosító bejelentés (*felhatalmazó levél*) eredeti példánya

1. Az elszámolás során kizárólag a Bizottság által elfogadott, elvégzett munkákról kiállított számlák, azok egyidejű benyújtása mellett fogadhatók be. Ha a benyújtott számlák alapján a megítélt támogatás teljes összege nem fizethető ki, úgy a kibocsátott hiánypótlási felhívás alapján egyszeri – 5 munkanapon belüli – hiánypótlásra van lehetőség (kézbesítési vélelem ebben az esetben is a pályázati kiírás VI. fejezet 3) pontja alapján értendő). Amennyiben a hiánypótlás nem megfelelően teljesül úgy ezt követően nem nyújtható be és nem fogadható be elszámolás kiegészítéseként további számla, a támogatás folyósítása a már befogadott számlák alapján történik.
2. Amennyiben az elszámolás időpontjában az érintett Társasháznak a helyi önkormányzat felé adó vagy egyéb tartozása van, a támogatás összegéből a tartozás levonásra kerül.
3. Ha a benyújtott számla/ák összege kevesebb, mint a támogatás kétszerese ennek megfelelően a támogatás összege is arányosan csökken, a havonkénti törlesztőrészlet nem változik (*kivéve: az utolsó havi törlesztőrészlet*), azonban a futamideje arányosan csökken.

**IV. Egyéb kikötések**

1. Az Önkormányzatot a támogatás időtartama alatt **ellenőrzési jog** illeti meg, egyeztetett időpontokban a munkálatok megtekintésére, a költségvetés összegének felhasználásával kapcsolatos nyilvántartás és bizonylatok áttekintésére.
2. A költségvetési támogatások felhasználását, ha ennek a szerződéskötéskor hatályos közbeszerzésekről szóló törvény szerinti feltételei fennállnak, közbeszerzés alkalmazásához kell kötni és köteles a szerződéskötéskor hatályos közbeszerzésekről szóló törvény rendelkezéseit alkalmazni.
3. A Társasháznak, amennyiben a tárgyévben juttatott támogatások és megkötött szerződések alapján a Társasházra a jelen fejezet 2) pontjában foglalt kötelezettségek vonatkoznak, legkésőbb a számla benyújtásával egyidejűleg a dokumentumok bemutatásával igazolnia kell a közbeszerzési törvénynek megfelelő eljárását.
4. Amennyiben a Társasház jelen szerződésben foglalt adataiban (pl.: közös képviselet, bankszámlaszám) változás áll be, úgy a Társasház ezt a változás bekövetkezte után haladéktalanul, de legkésőbb a változást követő 10 munkanapon belül köteles bejelenteni és a bejelentést iratokkal igazolni.
5. A szerződésben foglalt adatok változásában történt változás be nem jelentéséből adódó károkért és hátrányokért a Társasház felel.
6. A nyertes pályázó Társasház jelen megállapodás aláírásával tudomásul veszi, hogy az Állami Számvevőszék vizsgálhatja a támogatás felhasználását az Állami Számvevőszékről szóló 2011. évi LXVI. törvény szerint.
7. A nyertes pályázó Társasház tudomásul veszi, hogy jelen megállapodás közérdekű adatainak nyilvánossága az információs önrendelkezési jogról és az információszabadságról szóló 2011. évi CXII. törvényben foglaltak szerint az Önkormányzat hivatalos honlapján ([www.erzsebetvaros.hu](http://www.erzsebetvaros.hu)) történő közzététellel valósul meg.
8. A nyertes pályázó Társasház tudomásul veszi az Infotv. azon rendelkezését, mely szerint az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni

**V. A megállapodás megszegése**

1. Az Önkormányzat a Társasház fizetési késedelembe esése esetén, a késedelembe esést követő hónap első napjától a Polgári Törvénykönyvről szóló 2013. évi V. törvényben (*a továbbiakban: Ptk.*) meghatározottak szerint és a mértékben késedelmi kamatot számít fel. Amennyiben az Önkormányzat tulajdoni hányaddal rendelkezik a Társasházban, a késedelembe esés hónapjában az Önkormányzat a társasháznak fizetendő aktuális havi közös költségéből levonva kompenzálja a Társasház aktuális havi elmaradását.
2. Az Önkormányzat fizetési elmaradás esetén, választása szerint jogosult a szerződést azonnali hatállyal felmondani vagy a teljesítésére póthatáridőt tűzni.
3. Az Önkormányzat jogosult a szerződés azonnali hatályú felmondására, ha a Társasház jelen fejezetben foglaltakon túl súlyosan megszegi (*súlyos megszegésnek minősül: a határidők elmulasztása, be nem tartása, a szerződéstől eltérő munkák elvégzése*) a támogatási szerződésben foglaltakat.
4. Két havi törlesztőrészlet elmaradása után a Társasházzal kötött támogatási szerződést azonnali hatállyal felmondja, egyidejűleg intézkedik a tartozás (támogatás) visszafizettetése és a Ptk.-ban meghatározottak szerinti és mértékű késedelmi kamat beszedése iránt. A Társasház a felmondás kézhezvételét követő 15 napon belül egy összegben köteles visszafizetni a már felvett (*Önkormányzat által átutalt*) összes támogatás összegét.
5. Amennyiben a Társasház a szerződés jelen fejezet 3) és 4) pontjaiban foglalt esetekben az összes támogatást határidőben nem fizeti vissza az Önkormányzat részére, az Önkormányzat azonnali beszedési felhatalmazási jogát érvényesíti.

A jelen támogatási szerződésben nem szabályozott kérdésekben a Ptk., valamint a tárgyhoz kapcsolódó egyéb jogszabályok vonatkozó rendelkezései az irányadók.

A Társasház egyben nyilatkozik, hogy a hivatkozott jogszabályokat ismeri, a benne foglaltakat magára nézve kötelezően elismeri.

**A támogatási szerződés kapcsolattartói:**

Polgármesteri Hivatal részéről: … (név); telefon: 06-1/462-3368

Társasház részéről: ……………………..……..; telefon: ………………………

Budapest, 2024..............................

|  |  |
| --- | --- |
| ......................................................................  Budapest Főváros VII. kerület Erzsébetváros  Önkormányzat képviseletében  Niedermüller Péter  polgármester | ......................................................................  Budapest VII. kerület,  ……………szám alatti  Társasház képviseletében  (………………….) |

Jogilag ellenőrizte:

…………………………

Tóth János

jegyző

Pénzügyi ellenjegyző:

…………………………

Nemes Erzsébet

Pénzügyi Iroda vezetője/gazdasági vezető

A támogatási szerződés 1 példányát átvettem:

Budapest , 2024…………………………. ………………………………………

a Társasház képviseletében