|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. március 5 - ei rendkívüli**

**ülésére**

|  |  |
| --- | --- |
| **Tárgy:** | Javaslat a tulajdonosi jogkörben meghozott 19/2024. (I.23.) határozat visszavonására – társasházi célbefizetés közös költségre történő módosítása |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága 19/2024. (I.23.) határozatában (1. sz. melléklet) **úgy döntött, hogy a 34313 helyrajzi számon nyilvántartott, természetben a Budapest VII. kerület Klauzál utca 29.** szám alatti társasházban az Önkormányzat fennálló 1499/10000 tulajdoni hányada, alapterületben kifejezve 202 m2  vonatkozásában **a** **pincei világítás felújításának, illetve a pince és padlás lomtalanítás megvalósítására** **a Társasház részére** a Budapest Főváros VII. Kerület Erzsébetváros Önkormányzata 2024. évi átmeneti gazdálkodás szabályairól szóló 35/2023. (XII.06.) önkormányzati rendeletének, kiadási előirányzat terhére **202.000,- Forint** (1.000, -Ft × 202 m2) **befizetésre kerüljön a Társasház számlájára.**

A célbefizetés kiutalását követen a közös képviselet (Ferox Bt.) jelezte cégünk felé, hogy a befizetés nem eseti megbízást takar, hanem állandó jellegű tartalékképzést jelent. Mivel a társasházi jegyzőkönyv (3. sz. melléklet) nem volt egyértelmű, így szükséggessé vált annak javítása. A jegyzőkönyv korrigálását követően (2. sz. melléklet) viszont nem egyszeri alkalommal fizetendő célbefizetésként definiálható, hanem „visszavonásig vagy módosító közgyűlési határozatig” vagyis a határozatlan időre szóló havi rendszerességű felújítási tartalékképzés a közös költség részét képezi, ezért vált szükségessé a 19/2024. (I.23.) határozat visszavonása.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelete (a továbbiakban: Vagyonrendelet) 21. § (4) bek. a) pontja alapján *„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió millió forintot;”*

Kérem a Tisztelt Bizottságot az előterjesztés megtárgyalására, valamint a határozati javaslat elfogadására.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2024. (III.05.) határozata a 1072 Budapest VII. kerület, Klauzál utca 29. szám alatti társasház pincei világítás felújításának, pince és padlás lomtalanításra vonatkozó célbefizetés tárgyában hozott 19/2024. (I.23.) PKB határozat visszavonásáról.**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. visszavonja a 19/2024. (I.23.) határozatát
2. felkéri az EVIN Nonprofit Zrt.-t, hogy gondoskodjon a 1072 Budapest VII. kerület, Klauzál utca 29. szám alatti társasház részére célbefizetésként befizetett 202.000,-Ft közös költségként történő átvezetéséről a közös képviseletet ellátó Ferox Bt.-nél (cégjegyzékszám: Cg. 01-06- 015319, székhely: 1093 Budapest, Lónyay u. 3. fszt. 3., adószám: 28117827-2-43).

Budapest, 2024. február 21.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1. sz. melléklet\_Klauzál utca 29. 19/2024. (I.23.) PKB határozat

2. sz. melléklet\_Klauzál utca 29. Jegyzőkönyv módosított

3. sz. melléklet\_Klauzál utca 29. Jegyzőkönyv eredeti