|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. március 05-ei rendkívüli**

**ülésére**

|  |  |
| --- | --- |
| **Tárgy:** | Javaslat a 2024. évi Társasház Energiahatékonysági és Klímavédelmi Pályázat kiírására társasházak részére |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete a 6/2024. (II. 21.) számú önkormányzati rendeletével *(továbbiakban: Rendelet)* döntött Budapest Főváros VII. Kerület Erzsébetváros Önkormányzata 2024. évi költségvetéséről.

A Rendelet értelmében *„Társasházak részére energiahatékonysági és klímavédelmi pályázat*” kiírására 600.000 ezer Ft összegben, míg a pályázatot érintően *„Települési támogatás – lakásfejlesztés”* tekintetében 10.000 ezer Ft összegben kötelezettség vállalható.

Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) számú önkormányzati rendeletének megfelelően előkészítésre került az egyes céloknak megfelelő pályázati kiírás *(1. számú határozati javaslat melléklet)* és a hozzá tartozó mellékletek *(2-7. számú határozati javaslat mellékletek)*, melyek jelen előterjesztéshez csatolásra kerültek.

A Budapest Főváros VII. kerület Erzsébetvárosi Polgármesteri Hivatal Szervezeti és Működési Szabályzatának 3.2.2. pontjában meghatározottak alapján a pályázatokat koordináló a Főépítészi és Vagyongazdálkodási Iroda elkészítette a 2024. évi Társasházak részére energiahatékonysági és klímavédelmi pályázat kiírás *(1. számú határozati javaslat melléklet)* tervezetét.

Fentiek alapján kérjük a Pályázati kiírás tervezet és a határozat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága  …/2024. (III.05.) határozata a 2024. évi Társasház energiahatékonysági és klímavédelmi pályázat kiírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) önkormányzati rendeletben kapott felhatalmazás alapján a *„2024. évi Társasház energiahatékonysági és klímavédelmi pályázati kiírás”* pályázatot a határozat 1. számú mellékletét képező Pályázati Kiírásnak és a határozat 2-7. számú mellékletét képező pályázati mellékleteknek megfelelően jóváhagyja.
2. Felkéri a Polgármestert, hogy gondoskodjon a *„2024. évi Társasház energiahatékonysági és klímavédelmi pályázati kiírás”* című pályázat, és a benyújtáshoz szükséges mellékletek megjelentetéséről, hozzáférhetőségéről, a lakosság tájékoztatásáról, valamint az elbírálásához szükséges feltételekről.

**Felelős:** Niedermüller Péter polgármester

**Határidő:** 2024. március 14.

Budapest, 2024. február 20.

dr. Veninger Gyula Nándor

irodavezető

Határozati javaslat mellékletei:

1. számú melléklet: 2024. évi *Társasház energiahatékonysági és klímavédelmi pályázati kiírás*
2. számú melléklet: Jelentkezési adatlap
3. számú melléklet: Közgyűlési határozat minta
4. számú melléklet: Támogatási szerződés – tervezet minta
5. számú melléklet: Felhatalmazó levél
6. számú melléklet: Elszámolási jegyzék
7. számú melléklet: Tájékoztató tábla